L 242/74
LV
Eiropas Savienības Oficiālais Vēstnesis
29.9.2023.
77.
ņem vērā Revīzijas palātas secinājumu, ka kļūdu līmenis attiecībā uz ieņēmumiem nebija būtisks; ņem vērā, ka pārbaudītās ar ieņēmumiem saistītās sistēmas kopumā bija efektīvas, bet tika konstatēts, ka pastāvīgo nepilnību dēļ galvenie iekšējie TPR kontroles mehānismi dažās dalībvalstīs un PVN atrunu un TPR atklāto jautājumu pārvaldība Komisijā ir tikai daļēji efektīvi;
78.
ar bažām norāda, ka pastāv risks, ka importētāji muitas nodokļus valsts muitas iestādēm vai nu nedeklarē, vai deklarē nepareizi; uzsver, ka šīs nenomaksātās summas, kas tiek dēvētas par muitas iztrūkumu, nav iekļautas dalībvalstu TPR uzskaites sistēmās un neietilpst Revīzijas palātas revīzijas atzinuma par ieņēmumiem tvērumā; ar bažām norāda, ka muitas iztrūkums var ietekmēt dalībvalstu noteikto nodokļu apmēru; pauž bažas par to, ka saskaņā ar Revīzijas palātas sniegto informāciju trešo gadu pēc kārtas Savienības pasākumi, kas veikti, lai samazinātu šo iztrūkumu un mazinātu risku, ka netiek iegūta visa TPR summa, nav pilnīgi; pauž bažas par to, ka dalībvalstu veiktajā TPR uzskaitē un pārvaldībā jau vairākus gadus vērojamas nopietnas nepilnības; ar bažām norāda uz nepietiekamo progresu vairāku Komisijas Muitas rīcības plānā minēto darbību īstenošanā;
79.
atzinīgi vērtē to, ka laikā no 2019. līdz 2021. gadam būtiski samazinājās atvērto un ilgstoši neatrisināto TPR punktu skaits un ka Komisija ir atjauninājusi savu procedūru TPR pārbaužu rezultātu apstrādei, mudina Komisiju iekļaut sistēmu dalībvalstu trūkumu sarindošanai prioritārā secībā un noteikt termiņus turpmākajām darbībām, pamatojoties uz dalībvalstu atbildēm;
80.
ņem vērā, ka DG BUDG sesto gadu pēc kārtas ir formulējis atrunu, ka uz Savienības budžetu pārskaitītās TPR summas ir neprecīzas, jo 2011.–2017. gadā no Ķīnas importēto tekstilizstrādājumu un apavu vērtība ir novērtēta par zemu; norāda, ka 2022. gada 8. martā Eiropas Savienības Tiesa publicēja savu galīgo lēmumu par Komisijas ierosināto pārkāpuma lietu pret Apvienoto Karalisti, secinot, ka Apvienotā Karaliste nav izpildījusi savas saistības saskaņā ar Savienības tiesību aktiem attiecībā uz pašu resursiem; Ieteikumi
81.
atbalsta ieteikumus, ko Revīzijas palāta sniegusi savā gada pārskatā, kā arī attiecīgajos īpašajos ziņojumos; aicina Komisiju tos nekavējoties īstenot un informēt budžeta izpildes apstiprinātājiestādi par īstenošanas gaitu;
82.
turklāt aicina Komisiju: a) uzlabot TPR finanšu risku novērtējumu, savlaicīgi īstenojot attiecīgos Muitas rīcības plāna pasākumus; b) nodrošināt Savienības budžeta aizsardzību, vispārēji un sistemātiski izmantojot digitālas un automatizētas sistēmas ziņošanai, uzraudzībai un revīzijai, un steidzami izveidot integrētu un sadarbspējīgu sistēmu, par pamatu ņemot arī (bet ne tikai) pastāvošos rīkus un datubāzes; Vienotais tirgus, inovācija un digitālā joma
83.
norāda, ka DFS 1.
izdevumu kategorijas “Vienotais tirgus, inovācija un digitālā joma” budžets ir 18,5 miljardi EUR jeb 10,2 % no Savienības budžeta: no šīs summas 10,8 miljardi EUR (58,7 %) tiek tērēti pētniecībai, 2,6 miljardi EUR (13,9 %) – kosmosam, 2,2 miljardi EUR (11,8 %) – transportam, enerģētikai un digitalizācijai, 1,5 miljardi EUR – “InvestEU” un 1,4 miljardi EUR (7,4 %) – pārējām jomām;
84.
ņem vērā, ka Revīzijas palāta ir pārbaudījusi statistiski reprezentatīvu izlasi ar 130 darījumiem, kas aptver visu šīs DFS izdevumu kategorijas izdevumu diapazonu, pārbaudījusi arī informācijas pareizību Ekonomikas un finanšu lietu ģenerāldirektorāta (DG ECFIN), DG RTD un REA gada darbības pārskatos, kas ir iekļauti Komisijas AMPR, un atsevišķas Komisijas IT sistēmas;